als_Latn dik_Latn tur_Latn
Gjendet 2 armë, dyshohet se janë të “Babagjyshëve” që grabitën në qendrën tregtareFlash, Lajmi i Fundit e Mërkurë, 25 Dhjetor, 2013 | 09:00 am
TIRANE- Policia ka gjetur dy armë pranë zonës së Sanatoriumit ne kryeqytet, te cilat dyshohet se mund t’u perkasin autorëve që grabiten argjendarine ne qendren tregtare, pasditen e djeshme.
Armet jane gjetur mengjesin e sotem, nderkohe qe policia vijon hetimet per zbardhjen e plote te ngjarjes dhe kapjen e autoreve.
Ngjarja
Persona të armatosur dhe të maskuar si “Babagjyshë” kanë grabitur një argjendari në një nga qendrat tregtare në periferi të kryeqytetit.
Burime të policisë bëjnë me dije se disa persona të armatosur janë futur brenda dyqanit dhe kanë kërcënuar shitësen, duke marrë të gjitha paratë që ndodheshin në kasë si dhe një sasi bizhuterish. Por siç shihet ne nje video, te xhiruar nga nje vizitor i qendrës tregtare, dhe publikuar nga TCH, kanë qenë 4 persona te cilët jane perfshire ne grabitje.
Në një deklaratë për shtyp, disa orë pas ngjarjes, Policia njofton se ajo ka ndodhur rreth orës 17:25, dhe se argjendaria është pronë e shtetasit A.SH.
Sipas policisë grabitësit kanë marrë një sasi bizhuterish dhe janë larguar me një mjet Benz, i cili pak minuta më vonë është gjetur i djegur në rrugën e Surrelit. Për ngjarjen, thekson policia, janë duke u shoqëruar dhe pyetur persona që kanë dijeni për të zbardhur rrethana të ngjarjes.
“Në vendin ku ndodhi grabitja grupi i posaçëm po kryen gjithë veprimet proçeduriale, si kqyrja e vendit të ngjarjes, kqyrja e automjetit të djegur, duke mbledhur dhe administruar provat e sekuestruara.”- thuhet në njoftimin e policisë.
als_Latn als_Latn als_Latn als_Latn als_Latn als_Latn als_Latn als_Latn als_Latn